1. banjalučki polumaraton
Prvi banjalučki polumaraton ili m:tel city race Banja Luka 2015 (m:tel gradska trka Banja Luka 2015) sportska je manifestacija održana u Banjoj Luci 17. maja 2015. u dužini od 21 km. Polumaratonska trka prošla je kroz sve dijelove grada, a počela je i završila na Trgu Krajine. Organizator je bio Trkački rekreativni klub "TRK" iz Banje Luke. Takmičilo se oko 1.200 polumaratonaca iz dvadesetak zemalja, a trka je počela u 10 sati. Staza trke je potpuno ravna. Jedan od ciljeva polumaratona jest podizanje svijesti o statusu žena u Republici Srpskoj i Bosni i Hercegovini, te je ovo, prema navodima organizatora, prva i jedina (do tada) utrka u svijetu u kojoj žene dobijaju veće novčane nagrade od muškaraca. Nektar zabavna trka ili Nektar fun run zabavna je trka u dužini od 3 km. Za razliku od polumaratonaca, koji su svoju stazu savladavali nogama, na ovoj trci je bilo dosta biciklista i roditelja koji su gurali dječja kolica.